Радий Хәбиров Израиль илсеһен 3 – 10 июлдә Өфөлә үтәсәк VI Бөтә донъя Фольклориадаһын асыу тантанаһына саҡырҙы. Ул шулай уҡ республикала йәһүд ойошмаһы бик әүҙем эшләй, бында Өфөнөң һәм республиканың баш раввины Дан Кричевскийҙың өлөшө ҙур булыуын билдәләне. Башҡортостандың баш ҡалаһында урынлашҡан Йәһүд милли-мәҙәни үҙәге Рәсәйҙәге һәм Европала иң ҙурҙарының береһе булыуын әйтеп үтте.